கேள்வி: சாக்சனி என்பது என்ன?
பதில்: சாக்சனி கட்டற்ற மாநிலம் (''Free State of Saxony'', ), இடாய்ச்சுலாந்து 16 இடாய்ச்சுலாந்தின் மாநிலங்கள் ஒன்றாகும். இது தென்கிழக்கில், செக் குடியரசுக்கு வடக்கில் உள்ளது. கிழக்கே போலந்து உள்ளது. இதன் மிகப்பெரிய நகரம் லைப்சிக். தலைநகரம் திரெசுடன். இம்மாநிலம் 1990இல் உருவானது. 18,413 சதுர கிலோமீட்டர்கள் (7,109 சது மை) பரப்பளவுடன் சாக்சனி செருமனியின் 16 மாநிலங்களில் பத்தாவது பெரிய மாநிலமாக உள்ளது. 4 மில்லியன் மக்கள்தொகையுடன் ஆறாவது மக்கள்மிகு மாநிலமாக விளங்குகின்றது. Statistikportal.de |url=http://www.statistikportal.de/de/vgrdl/ergebnisse-laenderebene/bruttoinlandsprodukt-bruttowertschoepfung |access-date=2023-07-31 |website=Statistische Ämter des Bundes und der Länder Gemeinsames Statistikportal |language=de}} இந்த மாநிலத்தின் வரலாறு ஆயிரமாண்டுகளுக்கும் முந்தையது. இது பண்டைக்கால சிற்றரசாகவும் புனித உரோமைப் பேரரசு தேர்ந்தெடுக்கும் உரிமை பெற்ற தேர்வுநாடாகவும் சாக்சனி இராச்சியமாகவும் இருமுறை குடியரசாகவும் இருந்துள்ளது. தற்கால சாக்சனியை பழங்குடி சாக்சன்கள் வாழ்ந்திருந்த ''தொன்மை சாக்சனி''யுடன் குழப்பிக் கொள்ளக்கூடாது. தொன்மை சாக்சன்கள் இருந்த பகுதி தற்கால செருமானிய மாநிலங்களான கீழ் சாக்சனி, சாக்சனி-அனால்ட், மற்றும் வடக்கு ரைன்-வெஸ்ட்பேலியாவின் வெஸ்ட்பேலியப் பகுதிகளுக்கு ஒத்திருக்கும்.